CONVOCATÒRIA DELS PREMIS A TREBALLS FINAL DE GRAU I TREBALLS FINAL DE MÀSTER DE LA CÀTEDRA BRETXA DIGITAL GENERACIONAL DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/37903)
  + [Valencià](/va/acuerdo/37274)






Selector de idioma

Leer

* [Español](/es/acuerdo/37129)
* [Valencià](/va/acuerdo/37459)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DELS PREMIS A TREBALLS FINAL DE GRAU I TREBALLS FINAL DE MÀSTER DE LA CÀTEDRA BRETXA DIGITAL GENERACIONAL DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
===========================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DELS PREMIS A TREBALLS FINAL DE GRAU I TREBALLS FINAL DE MÀSTER DE LA CÀTEDRA BRETXA DIGITAL GENERACIONAL DE LA UNIVERSITAT D'ALACANT

Data d'aprovació
:   17/03/2023

Data de publicació
:   20/03/2023

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/37731)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/37886)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/37834)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DELS PREMIS A TREBALLS FINAL DE GRAU I TREBALLS FINAL DE MÀSTER DE LA CÀTEDRA BRETXA DIGITAL GENERACIONAL DE LA UNIVERSITAT D'ALACANT&url=https://www.boua.ua.es/va/acuerdo/37148)

**Títol:** CONVOCATÒRIA DELS PREMIS A TREBALLS FINAL DE GRAU I TREBALLS FINAL DE MÀSTER DE LA CÀTEDRA BRETXA DIGITAL GENERACIONAL DE LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** divendres, 17 de març de 2023

CONVOCATÒRIA DELS PREMIS A TREBALLS FINAL DE GRAU I TREBALLS FINAL DE MÀSTER DE LA CÀTEDRA BRETXA DIGITAL GENERACIONAL DE LA UNIVERSITAT D'ALACANT

PREÀMBUL

La Càtedra Bretxa Digital Generacional és una iniciativa de la Direcció General per a la Lluita contra la Bretxa Digital i fruit de la col·laboració entre la Universitat d'Alacant i la Conselleria d'Innovació, Universitats, Ciència i Societat Digital. Té la finalitat de realitzar activitats per a potenciar el coneixement sobre les causes, les conseqüències i les solucions relacionades amb la bretxa digital generacional en el marc de les accions de l'Observatori de Bretxa Digital.

Un dels objectius que té aquesta Càtedra Institucional és incentivar la investigació jove sobre temes relacionats amb la bretxa digital generacional i visibilitzar-la amb el propòsit tant de generar coneixement com de sensibilitzar i difondre. Per això es convoquen aquests premis als treballs acadèmics de final de grau (TFG) i de final de màster (TFM).

Esperem que aquests premis servisquen d'incentiu perquè, tant per part del professorat en plantejar aquests treballs acadèmics i d'investigació, com per part de les estudiants i els estudiants en fer-los, es tinga en compte la perspectiva de la bretxa digital generacional.

BASES

Les bases d'aquests premis s'articulen segons els punts següents:

1. OBJECTIU DE LA CONVOCATÒRIA

L'objectiu principal d'aquests premis és la promoció i la difusió de l'activitat docent i investigadora sobre bretxa digital generacional.

2. REQUISITS DE LES PERSONES PARTICIPANTS

Les persones participants seran estudiants matriculats en qualsevol universitat de la Comunitat Valenciana que hagen presentat els treballs de final de grau (TFG) i treballs final de màster (TFM) en:

2.1. convocatòria ordinària o extraordinària del curs 2021/2022

2.2 convocatòria ordinària o extraordinària del curs 2022/2023

No es podran tornar a presentar aquells treballs que han participat en convocatòries anteriors a aquesta. La participació i la concessió del premi està condicionada a la defensa i l'aprovació del treball corresponent, dins de les convocatòries establides anteriorment.

3. ACCEPTACIÓ DE LES BASES I OBLIGACIONS DE LES PERSONES PARTICIPANTS

La participació en aquesta convocatòria suposa l'acceptació d'aquestes bases.

Els persones participants responen de la legítima titularitat i originalitat del treball de final de grau/màster.

El lliurament del premi es podrà fer en un acte públic a la Universitat d'Alacant que s'anunciarà amb prou antelació.

Els treballs premiats es donaran a conèixer a través de la web de la Càtedra de Bretxa Digital Generacional i per altres mitjans que es consideren adequats.

L'incompliment de les bases del concurs podrà ser causa de desestimació i, si escau, del reintegrament dels premis, en els termes establits en la legislació de subvencions.

4. NOMBRE I DOTACIÓ DELS PREMIS

El nombre de premis que cal atorgar són 2, en dues categories

4.1 Millor treball final de grau

4.2 Millor treball final de màster

Dotació dels premis: 500 €, cadascun.

El premi podrà ser declarat desert si cap dels treballs presentats reuneix els requisits suficients per a merèixer la concessió.

5. TERMINI I PROCEDIMENT DE PRESENTACIÓ DE LES SOL·LICITUDS

5.1. Termini de presentació

La convocatòria es publicarà en el BOUA amb caràcter informatiu, prèviament a la publicació de l'extracte d'aquesta en el DOGV.

El termini de presentació comença des de l'endemà de la publicació d'aquesta convocatòria en el DOGV i finalitza el 28 de setembre del 2023.

5.2. Procediment de presentació

Les sol·licituds es presentaran mitjançant la instància genèrica, a través de la seu electrònica: (<https://seuelectronica.ua.es/va/tramits.html>).

Camps que cal completar:

* EXPOSA: caldrà indicar-hi: PREMIS A TREBALLS FINAL DE GRAU I TREBALLS FINAL DE MÀSTER CÀTEDRA BRETXA DIGITAL GENERACIONAL.
* SOL·LICITA: Caldrà indicar-hi: «Dirigit a la direcció de la Càtedra de Bretxa Digital Generacional (Natalia Papí Gálvez) - A/a Francisco Ramón Juan Jover».
* DOCUMENTS ADJUNTS:

o   Haurà de pujar-se en format PDF el Treball Final de Grau o Treball final de Màster, sense que en conste l'autoria ni la tutorització.

o   Fitxa informativa de notes on conste el títol i la nota de defensa del treball, en el cas que la Universitat d'Alacant no dispose d'aquesta.

o   Plantilla segons la publicada en la web de la Càtedra per a la convocatòria 2023 ([https://brechadigitalgeneracional.com](https://brechadigitalgeneracional.com/)).

La grandària màxima admissible del document és de 15 Mb.

6. ÒRGAN GESTOR

La Càtedra de Bretxa Digital Generacional ordenarà i instruirà el procediment, i acordarà totes les actuacions necessàries per a la determinació, el coneixement i la comprovació de les dades d'acord amb les quals han de concedir-se els premis, i el mitjà de contacte serà l'adreça electrònica: [cpwjziruvmwejpm@sh.xt](mailto:mmjqlptdovnkrrb@hi.lp)

Quan la sol·licitud no reunisca els requisits o no s'acompanye la documentació que resulte exigible es notificarà a la persona sol·licitant la causa que impedeix la continuació del procediment, i se li requerirà perquè d'acord amb la legislació de procediment administratiu comú esmene la falta o acompanye els documents preceptius amb indicació que, si no ho fera així, se li tindrà per desistit de la petició prèvia resolució que haurà de ser dictada en els termes previstos legalment.

7. COMISSIÓ I CRITERIS DE VALORACIÓ

7.1. Composició de la comissió de valoració

La comissió de valoració estarà formada per:

* Presidència: La directora o el director de la Càtedra o persona en qui delegue, que actuarà com a presidenta o president
* Quatre vocals designats per la Comissió Mixta de Seguiment d'aquesta Càtedra, expertes o experts en la matèria.

Entre els quatre vocals, almenys, es designarà una experta o expert representant de l'àmbit de la Direcció General per a la Lluita contra la Bretxa Digital i una professora o professor de la Universitat d'Alacant.

La secretaria de la comissió de valoració l'ostentarà un vocal, membre de la Universitat d'Alacant, per designació de la Comissió Mixta de Seguiment.

Tots els membres del Jurat participaran amb veu i vot.

Els membres del Jurat s'abstindran d'intervenir en el procediment si incorren en algun dels motius d'abstenció assenyalats en l'article 23 de la Llei 40/2015, d'1 de octubre, de Règim Jurídic del Sector Públic.

7.2. Criteris de valoració

La valoració els treballs es farà, en una única fase, a partir de l'anàlisi i la discussió de la documentació presentada per cada participant. S'atorgarà un màxim de 10 punts, amb la distribució de criteris següent:

* Qualificació obtinguda: Màxim de 4 punts
* Rellevància dels treballs: Màxim de 2 punts
* Originalitat de la temàtica: Màxim de 2 punts
* Plantejament i disseny del treball: Màxim de 2 punts

8. RESOLUCIÓ, NOTIFICACIÓ I PUBLICACIÓ DELS RESULTATS

Atès el principi de transparència arreplegat en la Llei 40/2015, d'1 d'octubre, de règim jurídic del sector públic, i al que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es faran, fet que substituirà la notificació a les persones interessades i produirà els mateixos efectes, en l'adreça web:

[https://brechadigitalgeneracional.com](https://brechadigitalgeneracional.com/)

La proposta de resolució provisional de les ajudes serà publicada en un període màxim de 20 dies des de la finalització del termini de lliurament. A partir de l'endemà de la seua publicació, les persones interessades tindran un termini de 3 dies hàbils per a la presentació de les al·legacions que crega pertinents, davant de l'òrgan gestor.

Transcorregut aquest termini i a la vista la proposta motivada de la resolució per la Comissió de Valoració, la rectora de la Universitat d'Alacant dictarà la resolució que escaiga.

9. MARC LEGAL I PRESSUPOSTARI

9.1. Els premis assignats des d'aquesta convocatòria s'ajustaran al que disposa la Llei 38/2003, de 17 de novembre, general de subvencions, a les regulacions, requisits i termes establits per les normes de funcionament intern de la UA i al que aquesta convocatòria estableix.

9.2. La convocatòria d'ajuda, que serveix de base reguladora es troba recollida en la línia de subvenció  2023LS0112 de l'edició 2023 del Pla Estratègic de Subvencions 2021-23 de la Universitat d'Alacant. La dotació màxima econòmica d'aquesta convocatòria és de 1.000,00 euros i està consignada en l'orgànica 36804B0001. L'execució d'aquesta dotació està supeditada a la disponibilitat de liquiditat de la Universitat d'Alacant. S'hi aplicaran les retencions de rendes que, si escau, establisca la legislació vigent.

10. PROTECCIÓ DE DADES DE CARÀCTER PERSONAL

10.1. D'acord amb el que disposa la legislació vigent en matèria de protecció de dades, comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

10.2. La base de legitimació d'aquest tractament es basa en el compliment d'una missió feta en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participar-hi.

10.3. En el marc dels tractaments esmentats, les vostres dades no podran ser cedides, excepte obligació legal i seran conservades durant el temps estrictament necessari per a complir amb la finalitat citada.

10.4. Us informem que podeu exercir els vostres drets en relació amb el tractament de les dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica <https://seuelectronica.ua.es/va/index.html>. Pot, així mateix, posar-se en contacte amb el delegat de protecció de dades a través de l'adreça hfp@bp.tg.

10.5. La informació addicional i detallada sobre Protecció de Dades, els vostres drets i la Política de Privacitat de la Universitat d'Alacant, podeu consultar-la en l'enllaç següent: <https://seuelectronica.ua.es/va/privadesa.html>.

11. RECURSOS

11.1. Contra la convocatòria, les bases i tots els actes administratius que se'n deriven, que esgoten la via administrativa, es podrà interposar recurs contenciós administratiu davant del jutjat contenciós administratiu d'Alacant que siga competent, en el termini de dos mesos comptadors a partir de l'endemà de publicar-se, d'acord amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, 6.4 de la Llei orgànica 6/2001, de 21 de desembre, d'universitats i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament es podrà interposar recurs de reposició en el termini d'un mes comptador a partir de l'endemà de la publicació d'aquesta, davant de la rectora, d'acord amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

11.2. Davant les actuacions definitives del Jurat podrà interposar-se el recurs d'alçada previst en l'article 121 de la Llei 39/2015, en el termini d'un mes comptador des de l'endemà de les publicacions o notificacions. El recurs podrà interposar-se davant de l'òrgan que va dictar l'acte que s'impugna o davant de la rectora com a òrgan competent per a resoldre'l. D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirecta el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà ser al·legada per les persones interessades per a la consideració en la resolució que pose fi al procediment.

La rectora,

PD de signatura, la secretària general

(Resolució de 22 de desembre del 2020)

Esther Algarra Prats





[Carretera Sant Vicent del Raspeig s/n  
03142 Sant Vicent del Raspeig - Alacant  
 Tel. 69 096 3773 - Fax 66 913 0707](https://www.google.es/maps/@52.814170,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12540&trk=tyah&trkInfo=tarId%7G2571407262925%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)